Návrh na

uzneseniE Mestského zastupiteľstva

**NÁVRH**

**k bodu č.: ..... –**

Mestské zastupiteľstvo Nové Zámky

**ž i a d a**

hlavného kontrolóra mesta Nové Zámky v zmysle ustanovenia § 18d) písm. h) zák. SNR č. 369/1990 Zb. o obecnom zriadení v znení neskorších noviel o preverenie dodržiavania príslušných ustanovení zákona č. 311/2001 Z. z. Zákonníka práce v znení neskorších predpisov (ďalej „Zákonník práce“) v súvislosti s 1. zasadnutím MsZ Nové Zámky konanom dňa 10.12.2018 s poukazom na:

- maximálnu dĺžku pracovného času,

- minimálny zákonný odpočinok,

- kontrolu knihy dochádzky zúčastnených zamestnancov Msú Nové Zámky za týždeň od 10.12.2018-16.12.2018,

- kontrolu výkazu nadčasových hodín zúčastnených zamestnancov Msú Nové Zámky za mesiac december 2018

Prípadné porušenie vyššie citovaného zákona žiada MsZ Nové Zámky odstúpiť vecne a miestne príslušným orgánom.

Nové Zámky dňa 10. februára 2019

....................................................

Peter Podbehlý

**Dôvodová správa:**

Pripravil som návrh na uznesenie pre hl. kontrolóra v súvislosti s 1. zasadnutím MsZ konanom dňa 10.12.2018

§ 87 odsek 4 zákona č. 311/2001 Z. z. Zákonníka práce v znení neskorších predpisov (ďalej „Zákonník práce“) ustanovuje, že: Pracovný čas v priebehu 24 hodín nesmie presiahnuť 12 hodín.

Mám za to, že len samotné 1. zasadnutie Msz Nz konané dňa 10.12.2018 trvalo viac ako 14 hodín. Nemôžem za seba tvrdiť, že mi to bolo úplne komfortné sústrediť sa, robiť si poznámky a hltať každé slovo, ktoré odznelo v tejto miestnosti. Bolo to náročné, ale bral som to a aj beriem ako verejný záujem, poslanie a svoju občiansku povinnosť. Keď som sa ale nad tým neskôr zamyslel, tak na tomto zasadnutí sa priamo zúčastnili aj zamestnanci Msú NZ, ktorí tiež predsa musia dodržiavať zákonné ustanovenia, vychádzajúce zo zákonníka práce. Títo prišli do zamestnania zrejme ešte pred 9.00 h, a museli byť prítomní a pracovať ešte dlhšie. Práve aj kvôli nim, pretože na ich pohľadoch som videl, že je to bolo pre nich náročné som sa rozhodol podať tento návrh.

....................................................

Peter Podbehlý